കൊവിഡിലും 2266755 രൂപയുടെ ത്രിവേണി നോട്ട് ബുക്കുകള് വീടുകളില് എത്തിച്ച് കണ്സ്യൂമര് ഫെഡ് പാലക്കാട്: കൊവിഡ് മഹാമാരി മൂലം സ്കൂളുകള് അടഞ്ഞതോടെ വിദ്യാര്ത്ഥികള്ക്കും രക്ഷിതാക്കള്ക്കും കൈത്താങ്ങായി 22,66,755 രൂപയുടെ ത്രിവേണി നോട്ട് ബുക്കുകള് വീടുകളില് എത്തിച്ച് കണ്സ്യൂമര് ഫെഡ്. ഏപ്രില് ഒന്നു മുതല് ജൂലായ് 24 വരെയുള്ള കാലയളവിലാണ് ഇത്രയും രൂപയ്ക്ക് നോട്ട് ബുക്കുകള് വീടുകളില് എത്തിച്ചു നല്കിയത്. ത്രിവേണി സൂപ്പര് മാര്ക്കറ്റുകള് വഴി 6,38,357 രൂപയ്ക്കും 30 സഹകരണ ബാങ്കുകള് വഴി 16,28,398 രൂപയ്ക്കുമാണ് നോട്ട് ബുക്കുകള് ഹോം ഡെലിവറിയായി വിറ്റത്. ത്രിവേണി നോട്ട് ബുക്കുകള് കൂടാതെ 93,550 രൂപയുടെ സ്കൂള് സ്റ്റേഷനറികള്, കുട, ബാഗ് എന്നീ പഠനോപകരണങ്ങളും വീടുകളില് എത്തിച്ചു നല്കി. കൊവിഡ് കാലത്ത് കുട്ടികള്ക്ക് ത്രിവേണി ഒരുക്കുന്ന സ്കൂള് മാര്ക്കറ്റുകളില് എത്തിപ്പെടാനാകാത്ത സഹാചര്യത്തിലാണ് ഹോം ഡെലിവറി വിതരണം വ്യാപിച്ചത്. കുടുംബശ്രീ യൂണിറ്റുകള്, www.consumerfed.in എന്ന വെബ് പോര്ട്ടല്, ഇ ത്രിവേണി ബിസിനസ് സെന്റര് എന്നിവ വഴിയാണ് പഠനോപകരണങ്ങള് എത്തിച്ചത്. കൊവിഡ് രണ്ടാം തരംഗത്തിന്റെ ആദ്യഘട്ടത്തില് ജില്ലയില് ഓണ്ലൈന് വഴിയും വാട്സ് ആപ്പ് വഴിയും ലഭിക്കുന്ന ഓര്ഡറുകള് പ്രകാരം ജീവന് രക്ഷാമരുന്നുകളും കണ്സ്യൂമര് ഫെഡ് വീടുകളില് എത്തിച്ചിരുന്നു. പൊതുവിപണിയേക്കാള് 20 മുതല് 40 ശതമാനം വരെ വിലക്കുറവിലായിരുന്നു വില്പന. കൊവിഡ് സാഹചര്യത്തില് വിദ്യാര്ത്ഥികള്ക്കും രക്ഷിതാക്കള്ക്കും സ്കൂള് മാര്ക്കറ്റുകളില് എത്താന് കഴിയാത്തതിലാണ് നോട്ടുബുക്കുകളും പഠനോപകരണങ്ങള് വീടുകളില് എത്തിച്ച് തുടങ്ങിയത്. വി.ശുഭ, ജില്ലാ റീജ്യണല് മാനേജര്, കണ്സ്യൂമര് ഫെഡ്, പാലക്കാട്.